Eurovision Song Contest 1989

Eurovision Song Contest 1989 var den 34. utgaven av Eurovision Song Contest, EBUs årlige sangkonkurranse for organisasjonens medlemmer. Konkurransen ble arrangert av den sveitsiske kringkasteren SRG SSR lørdag 6. mai 1989. Finalen fant sted i Palais de Beaulieu i Lausanne i Sveits etter at Céline Dion hadde vunnet for Sveits i 1988 med sangen «Ne partez pas sans moi». Dette var første gang siden 1956 at finalen ble avholdt i Sveits, og det var første gang Sveit arrangerte som følge av en seier året før. Programledere var Jacques Deshenaux og Lolita Morena. 

Kypros var tilbake etter fraværet året før, og 22 land deltok. Dette var en tangering av rekorden fra to år tidligere.

Jugoslavia vant sin første og eneste seier i konkurransen, med rockegruppen Riva og sangen «Rock Me». Storbritannia ble nummer to for tolvte gang, mens Danmark ble nummer tre og Sverige nummer fire. Femteplassen gikk til Østerrike, landets beste plassering på 13 år. Norge var representert av Britt-Synnøve Johansen og sangen «Venners nærhet». Det norske bidraget ble nummer 17 av 22 med 30 poeng.

 Bakgrunn 
venstre|miniatyr|Palais de Beaulieu i Lausanne.
Etter seieren året før var det Sveits som sto vertskap for konkurransen. Dette var andre gang Sveits arrangerte Eurovision Song Contest; første gang var den aller første utgaven av konkurransen, i 1956. Den sveitsiske allmennkringkasteren SRG SSR la finalen til byen Lausanne og kongressenteret Palais de Beaulieu.

Kypros kom tilbake etter å ha stått over konkurransen året før, og deltakerantallet steg fra 21 i 1988 til 22 dette året. Dermed tangerte en deltakerrekorden fra 1987.

Etter konkurransen dette året innførte EBU 16-års aldersgrense for artistene. To av deltakerne i 1989, franske Nathalie Pâque og israelske Gili Natanael, var henholdsvis 11 og 12 år gamle da de deltok i Lausanne. Tre år tidligere hadde også 13 år gamle Sandra Kim vunnet konkurransen for Belgia. Det økende antallet barn blant deltakerne, førte til diskusjon innad i EBU, som til slutt innførte en 16-års aldergrense, gjeldende fra 1990. 

 Sendingen 
Finalen ble arrangert lørdag 6. mai, og sendingen åpnet med en kort videofilm med bilder fra ulike steder i Sveits. Deretter kom fjorårets vinner, Céline Dion, på scenen i Palais de Beaulieu og fremførte «Ne partez pas sans moi», som hun vant med året før. Deretter mimet hun til sangen «Where Does My Heart Beat Now», en sang som senere skulle komme inn på topp ti i USA og bidra til å lansere Dions internasjonale artistkarriere.

Startrekkefølgen blant de 22 deltakerne var avgjort med loddtrekning. Italia startet, mens Jugoslavia avsluttet – slik de også hadde gjort året før. Norge ble trukket til startnummer åtte. Ingen av dette årets deltakere hadde deltatt i konkurransen tidligere. Dette var første gang siden 1970 at det ikke var noen tilbakevendende artister i konkurransen. Både Tyskland og Østerrikes låter var skrevet av Dieter Bohlen fra Modern Talking. Det sveitsiske bidraget «Viver senza tei» ble sunget på retoromansk, det minste av de fire offisielle språkene i Sveits. Dette var første og hittil eneste gang Sveits har sunget på retoromansk.

Pausenummeret ble utført av bueskytteren Guy Tell som fremførte et stuntnummer der han skulle treffe gjenstander som blomsterstilker, ballonger og epler med piler fra en armbrøst. Artisten og showet var inspirert av den berømte legenden om Wilhelm Tell. Nummeret begynte imidlertid dårlig, da Guy Tell ikke traff blomsterstilken på første forsøk. Heller ikke avslutningen ble særlig vellykket, da skytteren skulle utføre et spektakulært stunt «for første gang». Tell sto inntil en scenevegg med et eple på hodet. Derfra skjøt han en pil mot en innretning som igjen avfyrte nye piler. Den siste pilen i innretningen skulle treffe eplet på Tells hode, men pilen bommet med én tomme – heldigvis vannrett, og ikke loddrett. Tv-produsentene hadde imidlertid helgardert seg, og viste deretter et klipp fra generalprøven i sakte film. I dette klippet traff pilen eplet på Tells hode.

Konkurransen ble overraskende vunnet av bandet Riva fra Jugoslavia. Sangen deres, «Rock Me», fikk 137 poeng i avstemningen. Dette var den eneste gang Jugoslavia vant konkurransen. Etter oppløsningen har Serbia vunnet konkurransen én gang – i 2007. Storbritannia kom på andreplass for andre år på rad. Den britiske vokalisten Ray Caruana i Live Report uttrykte misnøye over manglende interesse fra britisk presse, og for å ha tapt for det han anså for å være en «dårligere sang».

 Norges bidrag 
Norge var representert av 18 år gamle Britt-Synnøve Johansen og balladen «Venners nærhet», skrevet av Inge Enoksen og Leiv Grøtte. Sangen var en rundt 30 som ulike plateselskaper sendte inn til NRKs Melodi Grand Prix 1989. Sangen var én av ni som ble plukket ut til finalen i Stavanger Forum lørdag 11. mars 1989. «Venners nærhet» vant til slutt den norske finalen, i konkurranse med blant andre Tor Endresen, Kari Gjærum og forhåndsfavoritten Jahn Teigen med «Optimist». I Lausanne var «Venners nærhet» det åttende bidraget på scenen. På scenen var også Kari Iveland, Elisabeth Moberg, Jon Dagsland og Geir Rebbestad med som korister. Pete Knutsen dirigerte det sveitsiske orkesteret under den norske opptredenen. John Andreassen kommenterte finalen for NRK Fjernsynet og NRK P2, mens Sverre Christophersen leste de norske stemmene over telefon fra NRK Marienlyst. Det norske bidraget fikk 30 poeng i avstemningen og endte som nummer 17 av 22 – det dårligste norske resultatet siden Dollie De Luxe ble nr. 17 av 19 i 1984.

 Avstemning 
Hvert land hadde en jury med 16 lekfolk mellom 16 og 60 år, som bedømte de andre landenes sanger. Deretter summerte jurysekretæren sammen stemmene fra jurymedlemmene. Sangen som fikk flest jurystemmer, ble tildelt 12 poeng fra den nasjonale juryen. Andreplassen fikk 10, tredjeplassen 8, fjerdeplassen 7 og så videre ned til tiendeplassen som fikk 1 poeng. Altså ga hver jury 12, 10 og 8–1 poeng til sine ti favorittsanger. Det var ikke lov å stemme på bidraget fra sitt eget land. Oppsynsmann for avstemningen var Frank Naef fra EBU. Hvert land hadde en representant som leste opp juryens poeng via telefon på direkten under avstemningen.

I 1987 innførte EBU som prøveordning nye regler dersom to eller flere land skulle ende på førsteplass med like mange poeng. Vinneren var landet med flest 12-poengere. Dersom landene hadde fått like mange tolvere, talte man i stedet tierne, og eventuelt åtterne og så videre ned til man kunne skille landene fra hverandre. Etter den tette avstemnningen i 1988, der Sveit vant med ett poeng foran Storbritannia, innførte EBU ordningen permanent fra 1989. 

I begynnelsen av avstemningen tok Jugoslavia raskt ledelsen, med Danmark like bak. Etter hvert dro imidlertid Jugoslavia fra og holdt ledelsen hele veien inn til slutt. Den jugoslaviske seieren kom overraskende på kommentatorer og presse, og var landets første og eneste seier. Noen få år senere var landet oppløst.

Deltakere
Liste over deltakerne og det offisielle resultatet. Tabellen er rangert etter startrekkefølge, plasseringen og poengsummen finnes i kolonnene til høyre.
Startnr.LandArtistSangSpråkNorsk oversettelsePlassPoeng01Anna Oxa og Fausto Leali«Avrei voluto»ItalienskJeg ville ha ønsket95602Gili og Galit«Derekh hamelekh» (דרך המלך)HebraiskKongeveien125003Kiev Connolly og The Missing Passengers«The Real Me»EngelskDen virkelige meg182104Justine Pelmelay«Blijf zoals je bent»NederlandskForbli som du er154505Pan«Bana Bana»TyrkiskMot meg, mot meg21506«Door de wind»NederlandskGjennom vinden191307«Why Do I Always Get it Wrong?»EngelskHvorfor roter jeg det alltid til?213008Britt-Synnøve Johansen«Venners nærhet»Norsk–173009da Vinci«Conquistador»PortugisiskErobrer163910Tommy Nilsson«En dag»Svensk–411011Park Café«Monsieur»FranskHerremann20812Birthe Kjær«Vi maler byen rød»Dansk–311113Thomas Forstner«Nur ein Lied»TyskBare en sang59714Anneli Saaristo«La dolce vita»FinskDet søte liv77615Nathalie Pâque«J'ai volé la vie»FranskJeg stjal livet86016Nina«Nacida para amar»SpanskFødt til å elske68817Jánnis Savidákis og Faní Polyméri«Apópse as vrethúme» (Απόψε ας βρεθούμε)GreskLa oss møtes i kveld115118Furbaz«Viver senza tei»RetoromanskÅ leve uten deg134719Mariánna Evstratíou«To dikó sou astéri» (Το δικό σου αστέρι)GreskDin egen stjerne95620Daníel Ágúst«Það sem enginn sér»IslandskDet som ingen ser22021Nino de Angelo«Flieger»TyskFlyvere144622Riva«Rock Me»KroatiskRock meg1137

 Tilbakevendende artister 
ArtistLandDeltok iMerknaderSøren Bundgaard (støttevokalist)1984, 1985, 1988Som del av gruppen Hot EyesMarianna Efstratiou1987Som støttevokalist for Bang

 Poengtavle 
Tavlen er ordnet etter stemmerekkefølgen i finalen.
DeltakerlandPoenggivende landSumPlass7101262478569173255575375012733242211810331447616451514521552113196747112121012186121022126130222582641301742137628639166648861212258382812110453820511012641010212371261011113128312741210812855975108610144310731076735645183537523608827741088410101088623166824712511144108832174713115610141212456902272515671633461412128121012748510107355611371

 12 poeng 
Hvert land ga 12 poeng til sin favoritt. Under er en oversikt over alle 12-poengere som ble avgitt under avstemningen.
AntallMottakerland12 poeng fra5Frankrike, Luxembourg, Norge, Portugal, Tyskland4Irland, Israel, Storbritannia, Tyrkia3Belgia, Hellas, ItaliaFinland, Nederland, SverigeDanmark, Jugoslavia, Østerrike2Kypros, Sveits1IslandSpania

 Dirigenter 
Mens Benoit Kaufman var sjefdirigent, hadde de fleste landene med sin egen dirigent eller ingen dirigent i det hele tatt. Under er en liste over deltakerlandenes dirigenter, listet etter startrekkefølgen.Baumann, Peter Ramón (OGAE Switzerland)
LandDirigent  ItaliaMario Natale  IsraelShaike Paikov  IrlandNoel Kelehan  NederlandHarry van Hoof  TyrkiaTimur Selçuk  BelgiaFreddy Sunder  StorbritanniaRonnie Hazlehurst  Norge Pete Knutsen  PortugalLuís Duarte  Sverige Anders Berglund  LuxembourgBenoît Kaufman  DanmarkHenrik Krogsgård og Benoît Kaufman   ØsterrikeIngen dirigent  FinlandOssi Runne  FrankrikeGuy Matteoni  SpaniaJuan Carlos Calderón  KyprosKharis Andreadis  SveitsBenoît Kaufman  HellasJorgos Niarkhos  IslandIngen dirigent  TysklandIngen dirigent  JugoslaviaNikica Kalogjera
 Kommentatorer og poengopplesere 

 Poengopplesere 
Hvert land hadde en talsperson som annonserte sitt lands poeng på engelsk eller fransk over telefon. Under er talspersonene i samme rekkefølge som under avstemningen:

 Peppi Franzelin
 Yitzhak Shim'oni 
 Eileen Dunne
 Joop van Os
 Canan Kumbasar
 An Ploegaerts
 Colin Berry
 Sverre Christophersen
 Margarida Mercês de Melo
 Agneta Bolme Börjefors
 Jean-Luc Bertrand
 Bent Henius
 Tilia Herold
 Solveig Herlin
 Marie-Ange Nardi
 Matilde Jarrín
 Anna Partelidou
 Michel StockerBaumann, Peter Ramón (OGAE Switzerland)
 Fotini Giannoulatou
 Erla Björk Skúladóttir
 Sandra Maischberger
 Dijana Čulić

 Kommentatorer og sendinger 
De fleste landene som overførte finalen, hadde kommentatorer som formidlet informasjon og hendelser direkte til seerne. Oversikt over kommentatorer og poengopplesere under Eurovision Song Contest 1989:
LandKringkasterKanalKommentator BelgiaBRTNBRT TV1Luc AppermontAdriaens, Manu & Loeckx-Van Cauwenberge, Joken. Blijven kiken!. Lannoo, Belgium. 2003 BRT Radio 2Ann LepèreRTBFRTBF1Jacques Mercier DanmarkDanmarks RadioDR TVJørgen de MyliusDR P3Kurt Helge Andersen FinlandYleYle TV1, Yle TV2Heikki Harma FrankrikeFrance TélévisionAntenne 2Lionel Cassan HellasERTET1 IrlandRTÉRTÉ 1Ronan Collins og Michelle RoccaRTÉ Radio 1 IslandRÚVSjónvarpiðArthúr Björgvin BollasonRás 1 IsraelIBAIsraelsk fjernsynIngen kommentator ItaliaRaiRai UnoGabriella Carlucci, vist i opptak fra klokken 23.10 CEST JugoslaviaJRTTVZ 1Oliver MlakarTVB2TVLJ1Marjeta Keršič SvetelTVSa 1Ukjent KyprosRIKRIK TVNeofytos TaliotisSavvidis, Christos (OGAE Cyprus) LuxembourgCLTRTL TélévisionValérie Sarn NederlandNOSNederland 3Willem van Beusekom NorgeNRKNRK FjernsynetJohn AndreassenNRK P2 PortugalRTPCanal 1Ana Zanatti  SpaniaTVETVE 2Tomás Fernando Flores og Inka Martí  StorbritanniaBBCBBC1Terry WoganBBC Radio 2 SveitsSRG SSRTV DRSTysk: TSRFransk: Thierry MasselotTSIItaliensk: Ezio Guidi, overført på andre lydlinje via TSR SverigeSVTKanal 1Jacob Dahlin SRSR P3Kent Finell og Janeric Sundquist TyrkiaTRTTV1Bülend Özveren TysklandARDErstes Deutsches FernsehenThomas Gottschalk ØsterrikeORFFS1Ernst GrissemannMutavdzic, Sascha (OGAE Austria)
+Kommentatorer og sendinger i ikke-deltakende landLandKringkasterKanalKommentator AustraliaSBSSBS TVBrukte BBC-kommentaren til Terry Wogan. Vist i opptak dagen etter SovjetunionenETVETVUkjentCT USSRProgram 1Ukjent

 Referanser 

 Eksterne lenker 
 Offisiell nettside for Eurovision Song Contest
 Eurovision Song Contest 1989

Kategori:Musikk i 1989
Kategori:1989 i Sveits
Kategori:Eurovision Song Contest